钦定古今图书集成/明伦汇编/闺媛典/第046卷 > 杜氏女
## 钦定古今图书集成/明伦汇编/闺媛典/第046卷 > 杜氏女

按《金华府志》：“杜氏女，年二十未配。宣和间，里有悍贼，
乘方腊乱，扣杜门，大言曰：‘以女遗我，否则族汝家矣’。
举家惊泣以告，女曰：‘无恐，以一女易一家，曷为不可，
待我浴而出，趣具汤，其家以告贼，相与欢笑而俟，女
闭门，浴毕，更衣就缢。母呼不应，开户视之，死矣’。”惶遽
号噭，屋瓦皆鸣。贼闻惊骇，相视舍去。